พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ ในท้องที่แขวงปากคลองภาษีเจริญ แขวงบางหว้า เขตภาษีเจริญ แขวงตลาดพลู แขวงดาวคะนอง เขตธนบุรี และแขวงบางค้อ แขวงบางขุนเทียน แขวงจอมทอง เขตจอมทอง กรุงเทพมหานคร พ.ศ. 2549

พระราชกฤษฎีกา

พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ
ในท้องที่แขวงปากคลองภาษีเจริญ
แขวงบางหว้า เขตภาษีเจริญ แขวงตลาดพลู
แขวงดาวคะนอง เขตธนบุรี
และแขวงบางค้อ แขวงบางขุนเทียน
แขวงจอมทอง เขตจอมทอง
กรุงเทพมหานคร
พ.ศ. ๒๕๔๙

ภูมิพลอดุลยเดช ป.ร.
ให้ไว้ ณ วันที่ ๓ สิงหาคม
พ.ศ. ๒๕๔๙
เป็นปีที่ ๖๑
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ
ในท้องที่แขวงปากคลองภาษีเจริญ แขวงบางหว้า เขตภาษีเจริญ แขวงตลาดพลู แขวงดาวคะนอง
เขตธนบุรี และแขวงบางค้อ แขวงบางขุนเทียน แขวงจอมทอง เขตจอมทอง กรุงเทพมหานคร
เพื่อพัฒนาและดำรงรักษาบริเวณท้องที่ดังกล่าว เพื่อประโยชน์แก่การผังเมือง

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑  พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจ
เพื่อการวางและจัดทำผังเมืองเฉพาะ ในท้องที่แขวงปากคลองภาษีเจริญ แขวงบางหว้า
เขตภาษีเจริญ แขวงตลาดพลู แขวงดาวคะนอง เขตธนบุรี และแขวงบางค้อ แขวงบางขุนเทียน
แขวงจอมทอง เขตจอมทอง กรุงเทพมหานคร พ.ศ. ๒๕๔๙

มาตรา
๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓  พระราชกฤษฎีกานี้ให้ใช้บังคับได้มีกำหนดห้าปี

มาตรา
๔ 
ให้ผู้ว่าราชการกรุงเทพมหานครเป็นเจ้าพนักงานการผังตามพระราชกฤษฎีกานี้

มาตรา
๕ 
เขตที่ดินที่จะทำการสำรวจเพื่อการวางและจัดทำผังเมืองเฉพาะตามพระราชกฤษฎีกานี้
อยู่ในท้องที่แขวงปากคลองภาษีเจริญ แขวงบางหว้า เขตภาษีเจริญ แขวงตลาดพลู แขวงดาวคะนอง
เขตธนบุรี และแขวงบางค้อ แขวงบางขุนเทียน แขวงจอมทอง เขตจอมทอง กรุงเทพมหานคร
ภายในแนวเขตตามแผนที่ท้ายพระราชกฤษฎีกานี้

มาตรา
๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลตำรวจเอก ชิดชัย  รรณสถิตย์
รองนายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ
ในท้องที่แขวงปากคลองภาษีเจริญ แขวงบางหว้า เขตภาษีเจริญ แขวงตลาดพลู แขวงดาวคะนอง
เขตธนบุรี และแขวงบางค้อ แขวงบางขุนเทียน แขวงจอมทอง เขตจอมทอง กรุงเทพมหานคร พ.ศ.
๒๕๔๙

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากกรุงเทพมหานครมีนโยบายที่จะพัฒนาพื้นที่ในเขตท้องที่กรุงเทพมหานครด้านใต้และพื้นที่ต่อเนื่อง
จึงเป็นการสมควรที่จะวางและจัดทำผังเมืองเฉพาะ เพื่อพัฒนาและดำรงรักษาบริเวณท้องที่แขวงปากคลองภาษีเจริญ
แขวงบางหว้า เขตภาษีเจริญ แขวงตลาดพลู แขวงดาวคะนอง เขตธนบุรี และแขวงบางค้อ
แขวงบางขุนเทียน แขวงจอมทอง เขตจอมทอง กรุงเทพมหานคร เพื่อประโยชน์แก่การผังเมือง
ดังนั้น เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว
 จึงจำเป็นต้องตราพระราชกฤษฎีกานี้

นันทนา/ผู้จัดทำ
๒๓  สิงหาคม  ๒๕๔๙

วิภา/ปรับปรุง
๓ สิงหาคม ๒๕๕๘

[๑]
ราชกิจจานุเบกษา เล่ม ๑๒๓/ตอนที่ ๘๒ ก/หน้า ๑๙/๑๖ สิงหาคม ๒๕๔๙